Tok 10 måneder før riktig sted ble åstedsundersøkt.

Etterforskningen som ble lagt til grunn for tiltalene i rettssaken mot fem menn mistenkt for gruppevoldtekt, anmeldes til Justitieombudsmannen (JO). Det melder Expressen.

«Vesentlige mangler inngår i etterforskningen, både angående de første tiltakene, tidsbruken generelt og avhørsteknikker. For eksempel er avhør ekstra viktig i påståtte seksuelle overgrep med tanke på beviskrav», står det blant annet i anmeldelsen, gjengitt av Nyheter24.

Kritiserer politiet



Fem menn som var siktet for grov voldtekt eller medvirkning til grov voldtekt i Sverige i 2016, ble tirsdag denne uken frifunnet i Södertörns

tingrett. I dommen får politiet kritikk for slett etterforskningsarbeid.

- De feil som er gjort har medført at denne kvinnen har stått veldig alene og har måttet bære ansvaret under rettssaken mye selv. Man har ikke sikret bevis, man har kanskje mistet muligheter til å sikre spor på rett sted, sa dommer Erica Hemtke til Expressen etter at dommen ble kjent.

- Vi vet ikke hva en korrekt utført etterforskning hadde munnet ut i, men det kan også innebære at tre unge menn har sittet i varetekt et halvt år,

Les mer her: Fem menn frikjent for gruppevoldtekt i Sverige: Politiet får kritikk

Justitieombudsmannen har kontroll med at ingen blir urettmessig behandlet innen offentlig forvaltning. Byråsjef i JO, Stefan Nyman, sier at en beslutning om en eventuell granskning ikke blir tatt før over nyttår.

Vil gå gjennom dommen



Tingretten slår fast at det skjedde ting kvelden kvinnen mener seg gruppevoldtatt og mishandlet i en trappeoppgang i bydelen Fittja i Stockholm, men at bevisførselen var for dårlig til fellende dom.

DOMMER: Hoveddommer Erica Hemtke forklarte dommen på en pressekonferanse tirsdag. Foto: Claudio Bresciani/tt (NTB scanpix)

Tirsdagens dom har rystet mange, som mener politiets innsats har vært særdeles dårlig.

- Det er svært uheldig at dette skjer, men vi bruker de opplysningene vi får. Får vi en adresse så går vi ut fra den. Men så fort vi får informasjon om at det er feil, agerer vi på det og gjør nye undersøkelser, sier Stockholms-politiets sjef for grov kriminalitet, Andreas Franke.

Franke sier politiet skal gå gjennom dommen sammen med etterforskere og aktorat for å se hva som er blitt gjort.

Ressurser



Politiet uttalte da tiltalen mot de fem kom tidliger ei høst, at etterforskningnen har tatt tid grunnet ressursmangel.

Også tidligere har politiet uttalt at ressursene ikke strekker til. I november sa avdelingsleder ved Stockholms-politiet, Manne Jönsson, at et hundretalls saker lå på vent, inkludert voldtektsanmeldelser, blant annet fordi politiet prioriterer å jobbe med mord- og mordforsøk.

Kritikk



Under følger fem av punktene fra dommen, der politiet kritiseres i forbindelse med etterforskningen av kvinnens anmeldelse.

Feil trappeoppgang

Dommen retter skarp kritikk mot det faktum at etterforskerne undersøkte feil trappeoppgang. Kvinnen ble, i politibil på vei til voldtektsmottaket, bedt om å peke ut stedet på et kart på en mobiltelefon.

TRAPPEOPPGANG: Kvinnen anmeldte en gruppevoldtekt i 2016. De fem som ble tiltalt er frikjent, men politiet får kritikk for etterforskningen av saken. Foto: (Svensk politi)

- Ble det pekt ut feil sted så er ikke det så rart. På grunn dette kom likevel de første undersøkelsene og sporsikringen til foregå på et annet sted enn det som påstås å ha vært åstedet. Med tanke på hvordan stedet ble pekt ut, er det å anmerke at dette ikke ble kontrollert nærmere så snart som mulig, står det i dommen.

Det tok ti måneder før feilen ble oppdaget og rett trappeoppgang ble undersøkt.

Les også: Foreslår ny lov i Sverige: - Åpenbart at menn ikke vet at sex skal være frivillig

Tok tid

- Anmelder har rett til å forvente å bli møtt på en profesjonell måte. I det inngår at riktige utredningsavgjørelser tas, i rett tid og på rett måte. Manglene i så måte og med den tiden som gikk, kan ha medført at bevis har gått tapt.

Det tok ti måneder før noen ble pågrepet, selv om kvinnen hadde pekt ut flere og DNA var koblet til saken.

Fotokonfrontasjon

Da kvinnen identifiserte noen av mennene, ble ikke denne informasjonen ikke dokumentert riktig. I dommen står det at tidligere saker har vist viktigheten av å følge rutiner ved fotokonfrontasjon. I Fittja-etterforskningen har politiet veket fra praksis, ved å fortelle kvinnen – uriktig – at mannen hun så bilder av allerede var pågrepet. «Risikoen for innvirkning i en sak som dette kan knapt undervurderes.

Les også: - Den verste gruppevoldtekten jeg har jobbet med

Dokumentasjon

Kvinnen blir av retten sett som lite troverdig grunnet motstridende forklaringer, men mener også etterforskningen har mangler i det at kvinnens opplysninger ikke ble dokumentert like etter, eller ikke fulgt opp med nye samtaler med kvinnen.

- Kvinnen har uttrykt at hun er overrasket over at hennes opplysninger ikke fremgår av avhørspapirene.

Forhør

Også når det gjelder forhør av de mistenkte blir politiet kritisert. Blant annet ble en av mennene feilaktig informert at han var utpekt av kvinnen i fotokonfrontasjon, og at hans spermie var funnet på en adresse.

(Kilde: Expressen)



Les også: - Mine politikolleger sjekker om det er sprengladninger plassert under bilene

